

**У К А З А Н И Я**

**за подготовка на документите за участие в ограничена процедура за възлагане на обществена поръчка с предмет:**

„**Доставка и монтаж на средства за физическа защита на обект „Касов център на БНБ“, гр. Пловдив по обособени позиции** ”

**гр. София, 2019 г.**

[**I.** **ПРЕДМЕТ НА ПОРЪЧКАТА. ПРАВНО ОСНОВАНИЕ. ТЕХНИЧЕСКИ СПЕЦИФИКАЦИИ.** 4](#_Toc23494711)

[**1.** **Предмет на обществената поръчка** 4](#_Toc23494712)

[**2.** **Правно основание** 4](#_Toc23494713)

[**3.** **Технически спецификации:** 4](#_Toc23494714)

[**II.** **ДОСТЪП ДО ДОКУМЕНТАЦИЯ ЗА ОБЩЕСТВЕНАТА ПОРЪЧКА. ПОДАВАНЕ НА ЗАЯВЛЕНИЯ ЗА УЧАСТИЕ И ОФЕРТИ. РАЗЯСНЕНИЯ ПО УСЛОВИЯТА НА ПРОЦЕДУРАТА. ОБМЕН НА ИНФОРМАЦИЯ.** 4](#_Toc23494715)

[**1.** **Достъп до документацията, която не е класифицирана като „служебна тайна“:** 4](#_Toc23494716)

[**2.** **Достъп до техническата спецификация по обособена позиция № 1 и обособена позиция № 2, класифицирани като „служебна тайна“** 4](#_Toc23494717)

[**3.** **Подаване на заявления за участие и оферти:** 6](#_Toc23494718)

[**4.** **Разяснения по условията на процедурата** 6](#_Toc23494719)

[**5.** **Обмен на информация:** 7](#_Toc23494720)

[**III.** **ИЗИСКВАНИЯ КЪМ КАНДИДАТИТЕ В ОБЩЕСТВЕНАТА ПОРЪЧКА** 7](#_Toc23494721)

[**А. Условия за участие. Основания за отстраняване.** 7](#_Toc23494722)

[**1.** **Условия за участие** 7](#_Toc23494723)

[**2.** **Основания за отстраняване** 10](#_Toc23494724)

[**Б. Критерии за подбор.** 13](#_Toc23494725)

[**1. Критерии за подбор по обособена позиция № 1**: 13](#_Toc23494726)

[**1.1. Годност (правоспособност) за упражняване на професионална дейност** 13](#_Toc23494727)

[**1.2. Икономическо и финансово състояние** 13](#_Toc23494728)

[**1.3. Технически и професионални способности на участника. Изискано минимално ниво** 14](#_Toc23494729)

[**2. Критерии за подбор по обособена позиция № 2**: 14](#_Toc23494730)

[**2.1 Годност (правоспособност) за упражняване на професионална дейност** 14](#_Toc23494731)

[**2.2. Икономическо и финансово състояние** 14](#_Toc23494732)

[**2.3. Технически и професионални способности на участника. Изискано минимално ниво** 15](#_Toc23494733)

[**В. Електронен Единен европейски документ за обществени поръчки (еЕЕДОП)** 15](#_Toc23494734)

[**IV.** **ЗАЯВЛЕНИЕ ЗА УЧАСТИЕ. ОФЕРТА. УКАЗАНИЯ ЗА ПОДГОТОВКАТА ИМ.** 19](#_Toc23494735)

[**V.** **ЕТАПИ НА ПРОВЕЖДАНЕ НА ОГРАНИЧЕНАТА ПРОЦЕДУРА.** 21](#_Toc23494736)

[**1.** **Съдържание на заявленията на кандидатите в Етап I „Предварителен подбор“** 22](#_Toc23494737)

[**2.** **Отваряне и разглеждане на заявленията за участие** 23](#_Toc23494738)

[**А.** **Отваряне на заявленията за участие** 23](#_Toc23494739)

[**Б. Разглеждане на заявленията за участие** 23](#_Toc23494740)

[**3.** **Изпращане на покана до кандидатите** 24](#_Toc23494741)

[**4.** **Съдържание на офертата** 24](#_Toc23494742)

[**6. Разглеждане, оценка и класиране на офертите** 25](#_Toc23494743)

[**А. Отваряне на офертите** 25](#_Toc23494744)

[**Б. Разглеждане, оценка и класиране на офертите** 26](#_Toc23494745)

[**В. Критерий за възлагане на обществената поръчка по двете обособени позиции** 27](#_Toc23494746)

[**VI.** **ОПРЕДЕЛЯНЕ НА ИЗПЪЛНИТЕЛ** 27](#_Toc23494747)

[**VII.** **ПРЕКРАТЯВАНЕ НА ПРОЦЕДУРАТА** 28](#_Toc23494748)

[**VIII.** **ГАРАНЦИЯ ЗА ИЗПЪЛНЕНИЕ НА ДОГОВОРА** 28](#_Toc23494749)

[**IX.** **СКЛЮЧВАНЕ НА ДОГОВОР. ДОГОВОР ЗА ПОДИЗПЪЛНЕНИЕ** 29](#_Toc23494750)

[**3. Прилагане на мерки по Закона за мерките срещу изпирането на пари** 30](#_Toc23494751)

[**X.** **ОБЖАЛВАНЕ** 31](#_Toc23494752)

[**XI.** **ДРУГИ УСЛОВИЯ** 31](#_Toc23494753)

[**XII.** **ИНФОРМАЦИЯ ПО ЧЛ. 13 ОТ РЕГЛАМЕНТ (ЕС) 2016/679 ОТ 27 АПРИЛ 2016 ГОДИНА ОТНОСНО ЗАЩИТАТА НА ФИЗИЧЕСКИТЕ ЛИЦА ВЪВ ВРЪЗКА С ОБРАБОТВАНЕТО НА ЛИЧНИ ДАННИ И ОТНОСНО СВОБОДНОТО ДВИЖЕНИЕ НА ТАКИВА ДАННИ И ЗА ОТМЯНА НА ДИРЕКТИВА 95/46/EО (ОБЩИЯ РЕГЛАМЕНТ ЗА ЗАЩИТА НА ДАННИТЕ)** 31](#_Toc23494754)

[**1.** **Данни относно администратора на лични данни** 31](#_Toc23494755)

[**2.** **Цели на обработването. Правни основания** 32](#_Toc23494756)

[**3.** **Лица, обработващи лични данни в БНБ** 32](#_Toc23494757)

[**4.** **Срок за съхраняване на личните данни** 33](#_Toc23494758)

[**5.** **Права на субекта на данните** 33](#_Toc23494759)

[**6.** **Длъжностно лице по защита на личните данни** 33](#_Toc23494760)

[**7.** **Право на обжалване** 34](#_Toc23494761)

# **ПРЕДМЕТ НА ПОРЪЧКАТА. ПРАВНО ОСНОВАНИЕ. ТЕХНИЧЕСКИ СПЕЦИФИКАЦИИ.**

## **Предмет на обществената поръчка**

Обществената поръчка „**Доставка и монтаж на средства за физическа защита на обект „Касов център на БНБ“, гр. Пловдив по обособени позиции**“ включва следните обособени позиции:

* Обособена позиция № 1: „Защитна бронировка и остъкляване“;
* Обособена позиция № 2: „Съоръжения антитерор“.

## **Правно основание**

Настоящата обществена поръчка се възлага чрез ограничена процедура, съгласно чл. 18, ал. 1, т. 2 от Закона за обществените поръчки (ЗОП).

## **Технически спецификации:**

Изискванията на възложителя за изпълнение на обществената поръчка са посочени в:

* Техническа спецификация за възлагане на обществена поръчка по обособена позиция № 1 „Защитна бронировка и остъкляване“ – Приложение № 1а, представляваща неразделна част от документацията за обществената поръчка;
* Техническа спецификация за възлагане на обществена поръчка по обособена позиция № 2 „Съоръжения антитерор“ – Приложение № 1б, представляваща неразделна част от документацията за обществената поръчка.

# **ДОСТЪП ДО ДОКУМЕНТАЦИЯ ЗА ОБЩЕСТВЕНАТА ПОРЪЧКА. ПОДАВАНЕ НА ЗАЯВЛЕНИЯ ЗА УЧАСТИЕ И ОФЕРТИ. РАЗЯСНЕНИЯ ПО УСЛОВИЯТА НА ПРОЦЕДУРАТА. ОБМЕН НА ИНФОРМАЦИЯ.**

## **Достъп до документацията, която не е класифицирана като „служебна тайна“:**

Лицата могат да изтеглят безплатно документацията за обществената поръчка, която не е класифицирана като служебна тайна, от интернет страницата на възложителя: <http://www.bnb.bg>, раздел „Профил на купувача – обществени поръчки“, на адрес:

<http://www.bnb.bg/AboutUs/AUPublicProcurements/AUPPList/PP_01224-2019-0037_BG>.

## **Достъп до техническата спецификация по обособена позиция № 1 и обособена позиция № 2, класифицирани като „служебна тайна“**

* 1. На основание чл. 32, ал. 4 и чл. 102, ал. 3 от Закона за обществените поръчки (ЗОП), във връзка с т. 1 от Заповед № БНБ-17464/07.02.2019 г. на управителя на БНБ, издадена на основание чл. 23, ал. 1 от Закона за Българската народна банка (ЗБНБ), чл. 26, ал. 3 от ЗЗКИ и чл. 21, ал. 1 и ал. 5 от ППЗЗКИ техническите параметри на системите за физическа и техническа защита и съгласуваните проекти с разположенията на елементите попадат в Списъка на категориите информация, създадена в БНБ, подлежаща на класификация като служебна тайна, на основание чл. 26, ал. 3 от ЗЗКИ.
  2. Във връзка с т. 2.1. не може да бъде осигурен неограничен и пряк достъп до документите, описващи техническите параметри на системите за физическа защита, съдържащи се в техническите спецификации към съответните обособени позиции – Приложение № 1а и Приложение № 1б от документацията за обществената поръчка.
  3. Запознаването, предоставянето и работата с Приложение № 1а и Приложение № 1б ще се извършва по реда на ЗЗКИ и ППЗЗКИ при спазване на принципа „Необходимост да се знае“.

***Важно!*** *Съгласно чл. 38, ал. 2 от ЗЗКИ не се извършва проучване на лицето за надеждност във връзка с достъпа до информация, класифицирана като служебна тайна, но е необходимо същото да е преминало обучение съгласно изискванията на ЗЗКИ.*

* 1. Приложение № 1а и Приложение № 1б следва да бъдат разгледани в сградата на БНБ на адрес гр. София 1000, пл. „Княз Александър I” № 1 след предоставяне на документ, удостоверяващ преминато обучение по ЗЗКИ и попълнена декларация за конфиденциалност по образец – приложение към настоящата документация за обществена поръчка.

В случай, че лицето не разполага с документ за преминато обучение по ЗЗКИ, ще бъде извършено такова от служителя по сигурността на БНБ.

* 1. Запознаването с документите по т. 2.3 се осъществява в съответствие с правилата за достъп до сградата на БНБ при спазване на работното време в сградата за работа с клиенти (08.30 ч. – 15.45 ч. в работни дни) и съгласно Вътрешните правила за пропускателния режим и вътрешния ред в сградите на Българската народна банка.
  2. Лицата, използващи служебна информация, станала им известна при или по повод на настоящата ограничена процедура, се задължават при всеки констатиран от тях нерегламентиран достъп до класифицирана информация – „Служебна тайна“ по смисъла на § 1, т. 6 от ДР на ЗЗКИ да информират служителя по сигурността на информацията на БНБ.
  3. Не се счита за нарушение на задълженията за неразкриване на конфиденциална информация, когато:
     1. информацията се изисква по силата на закон, приложим спрямо заинтересованите лица или БНБ; или
     2. предоставянето на информацията се изисква от регулаторен или друг компетентен орган и съответното лице е длъжно да изпълни такова изискване;
  4. При проявен интерес от участие в обществената поръчка по съответната обособена позиция и с оглед уточняване на датата, часа и условията за запознаване с Приложение № 1а и Приложение № 1б, заинтересованите лица могат да се обръщат към следните лица за контакт:
* Сава Добрев – началник на отдел в дирекция „Банкова сигурност и ЗКИ“, телефон за контакт: тел. (+ 359 2) 9145 1134;
* Красимир Петков – инженер-поддръжка в дирекция “Банкова сигурност и ЗКИ“, телефон за контакт: тел. (+ 359 2) 9145 1137;
* Добромир Комитски – координатор в дирекция “Банкова сигурност и ЗКИ“, телефон за контакт: тел. (+ 359 2) 9145 1192.

1. **Подаване на заявления за участие и оферти:**

**Получаването на заявления за участие** ще се извършва до датата и часа, посочени в част IV, т. 2.2 от Обявлението за поръчка, на гише № 43 в Паричния салон на БНБ.

Кандидатът може да подаде заявлението си и по пощата с препоръчано писмо с обратна разписка или по куриер с препоръчана пратка, като в тези случаи разходите за подаване на заявлението за участие са за негова сметка. В случай че заявлението за участие е подадено по пощата или по куриер, същото следва да бъде получено от възложителя до датата и часа, посочени в част IV, т. 2.2 от Обявлението за поръчка. Рискът от забава или загубване на заявлението за участие е на кандидата.

**Получаването на оферти** ще се извършва до датата и часа, посочени в поканата за подаване на оферти, на гише № 43 в Паричния салон на БНБ.

Участникът (кандидат, поканен след проведения предварителен подбор) може да подаде офертата си и по пощата с препоръчано писмо с обратна разписка или по куриер с препоръчана пратка, като в тези случаи разходите за подаване на офертата са за негова сметка. В случай че офертата е подадена по пощата или по куриер, същата следва да бъде получена от възложителя до датата и часа, посочени в поканата. Рискът от забава или загубване на заявлението за участие е на участника.

1. **Разяснения по условията на процедурата**
   1. Лицата могат да поискат писмено от възложителя разяснения по условия, които се съдържат в решението, обявлението, документацията за обществената поръчка до 10 (десет) дни преди изтичане на срока за получаване на заявленията за участие и/или офертите. Възложителят не предоставя разяснения, ако искането е постъпило след този срок.
   2. Исканията за разяснения по т. 3.1. се адресират до г-жа Снежанка Деянова-главен секретар, като се изпращат на факс: 02/950 84 52, на e-mail- publicprocurement@bnbank.org или на адрес: гр. София 1000, пл. „Княз Александър I” № 1.
2. **Обмен на информация:**

Всички действия на възложителя към участниците са в писмена форма. Изпращане на решенията на възложителя, за които той е длъжен да уведоми участниците, се извършва на адрес, посочен от участника: на електронна поща, като съобщението, с което се изпращат, се подписва с електронен подпис; чрез пощенска или друга куриерска услуга с препоръчана пратка с обратна разписка или по факс или чрез комбинация от тези средства по избор на възложителя.

Когато решението не е получено участника по някой от изброените начини, възложителят публикува съобщение до участника в профила на купувача. Решението се смята за връчено от датата на публикуване на съобщението.

# **ИЗИСКВАНИЯ КЪМ КАНДИДАТИТЕ В ОБЩЕСТВЕНАТА ПОРЪЧКА**

# **А. Условия за участие. Основания за отстраняване.**

## **Условия за участие**

* 1. В ограничената процедура за възлагане на обществената поръчка може да участва всяко българско или чуждестранно физическо или юридическо лице или техни обединения, както и всяко друго образувание.
  2. Клон на чуждестранно лице може да е самостоятелен кандидат/участник в процедурата съгласно условията, посочени в чл. 36 от Правилника за прилагане на Закона за обществените поръчки (ППЗОП).
  3. В случай че кандидат/участник в процедурата е обединение, на основание чл. 37, ал. 1, във връзка с ал. 3 от ППЗОП то следва да определи партньор, който да представлява обединението за целите на обществената поръчка, както и да уговори солидарна отговорност между участниците в обединението. Възложителят не поставя изискване за създаване на юридическо лице, когато участникът, определен за изпълнител, е обединение на физически и/или юридически лица.
  4. За участие в процедурата на етап I – „Предварителен подбор“ – кандидатът подготвя заявление за участие в ограничената процедура съгласно чл. 39, ал. 2 от ППЗОП, което трябва да съответства напълно на условията, съдържащи се в обявлението и документацията за обществената поръчка.
  5. Кандидат може да се позове на капацитета на трети лица по отношение на критериите, свързани с неговите икономическо и финансово състояние, технически способности и професионална компетентност. Когато кандидатът се позовава на капацитета на трети лица, той трябва да може да докаже, че ще разполага с техните ресурси, като представи документи за поетите от третите лица задължения. На основание чл. 65, ал. 6 от Закона за обществените поръчки (ЗОП) в случаите, когато кандидатът ще ползва капацитета на трети лица за доказване на съответствието с критериите, свързани с икономическото и финансовото му състояние, то те заедно с кандидата в процедурата носят солидарна отговорност за изпълнението на поръчката.
  6. Кандидатът посочва в заявлението си за участие подизпълнителите и дела от поръчката, който ще им възложи, ако възнамерява да използва такива. В този случай той трябва да представи доказателство за поетите от подизпълнителите задължения.
  7. Лице, което участва в обединение или е дало съгласие да бъде подизпълнител на друг участник, не може да подава самостоятелно заявление за участие.
  8. В процедура за възлагане на обществена поръчка едно физическо или юридическо лице може да участва само в едно обединение.
  9. На основание чл. 3, т. 8 от Закона за икономическите и финансовите отношения с дружествата, регистрирани в юрисдикции с преференциален данъчен режим, контролираните от тях лица и техните действителни собственици дружества, регистрирани в юрисдикции с преференциален данъчен режим, и контролираните от тях лица **не могат** пряко или косвено да участват в процедурата, включително и чрез гражданско дружество/консорциум, в което участва дружество, регистрирано в юрисдикция с преференциален данъчен режим.
  10. **Свързани лица\*** на основание чл. 101, ал. 11 от ЗОП **не могат да бъдат самостоятелни кандидати** в процедурата.

\* *„*[*Свързани лица*](javascript:;)*", по смисъла на § 1, т.13 от Допълнителните разпоредби на Закона за публичното предлагане на ценни книжа (ЗППЦК), са*:

*а) (изм. - ДВ, бр. 39 от 2005 г.) лицата, едното от които контролира другото лице или негово дъщерно дружество;*

*б) лицата, чиято дейност се контролира от трето лице;*

*в) лицата, които съвместно контролират трето лице;*

*г) съпрузите, роднините по права линия без ограничения, роднините по съребрена линия до четвърта степен включително и роднините по сватовство до четвърта степен включително.*

*\*\*„Контрол“ по смисъла на § 1, т. 14 от ДР на ЗППЦК е налице, когато едно лице*:

*а) притежава, включително чрез дъщерно дружество или по силата на споразумение с друго лице, над 50 на сто от броя на гласовете в общото събрание на едно дружество или друго юридическо лице; или*

*б) може да определя пряко или непряко повече от половината от членовете на управителния или контролния орган на едно юридическо лице; или*

*в) може по друг начин да упражнява решаващо влияние върху вземането на решения във връзка с дейността на юридическо лице.*

* 1. В обществената поръчка не могат да участват лица, за които са налице обстоятелства по чл. 69 от Закона за противодействие на корупцията и за отнемане на незаконно придобитото имущество\*.

*\*Лице, заемало висша публична длъжност, което в последната една година от изпълнението на правомощията или задълженията си по служба е участвало в провеждането на процедури за обществени поръчки или в процедури, свързани с предоставяне на средства от фондове, принадлежащи на Европейския съюз или предоставени от Европейския съюз на българската държава, няма право в продължение на една година от освобождаването си от длъжност да участва или да представлява физическо или юридическо лице в такива процедури пред институцията, в която е заемало длъжността, или пред контролирано от нея юридическо лице.*

*Забраната за участие в процедури за обществени поръчки или в процедури, свързани с предоставяне на средства от фондове, принадлежащи на Европейския съюз или предоставени от Европейския съюз на българската държава, се прилага и за юридическо лице, в което лицето по ал. 1 е станало съдружник, притежава дялове или е управител или член на орган на управление или контрол след освобождаването му от длъжност.*

***Забележка:*** *При подаване на заявление за участие****, обстоятелствата по т. 1.9, т. 1.10. и т. 1.11.*** *се декларират от кандидата чрез попълване на част III, буква „Г. Други основания за изключване, които може да бъдат предвидени в националното законодателство на възлагащия орган или възложителя на държава членка“ от Единния европейски документ за обществени поръчки (ЕЕДОП) чрез отбелязване на „НЕ“/„ДА“ в полето за отговор.*

***При отговор „ДА“ участникът посочва за кое обстоятелство се отнася****.*

## **Основания за отстраняване**

* 1. **Възложителят отстранява от участие в ограничената процедура кандидат, за когото е налице някое от основанията, предвидени в чл. 54, ал. 1 от ЗОП, а именно:**
     1. който е осъден с влязла в сила присъда за престъпление по чл. 108а, чл. 159а–159г, чл. 172, чл. 192а, чл. 194–217, чл. 219–252, чл. 253–260, чл. 301–307, чл. 321, чл. 321а и чл. 352–353е от Наказателния кодекс.

***Забележка:*** *При подаване на заявление за участие липсата на обстоятелствата по* ***чл. 172 (престъпление против трудовите права на гражданите);******чл. 194*–*208 и чл. 213а*–*217 (престъпления против собствеността – кражба, грабеж, присвоявания, изнудване, вещно укривателство, унищожаване и повреждане, злоупотреба на доверие); чл.219*–*252 (престъпления против стопанството – общи стопански престъпления, престъпления против кредиторите, престъпления в отделните стопански отрасли, престъпления против митническия режим, престъпления против паричната и кредитната система);******чл. 254а–260 (престъпления против финансовата, данъчната и осигурителната система) и чл. 352–353е (престъпления против народното здраве и против околната среда)******от НК*** *се декларират от кандидата в част III, буква „Г. Други основания за изключване, които може да бъдат предвидени в националното законодателство на възлагащия орган или възложителя на държава членка“ от ЕЕДОП* ***чрез отбелязване на „НЕ“/„ДА“ в полето за отговор.***

***При отговор „ДА“ участникът посочва за кое обстоятелство (престъпление) се отнася;***

* + 1. който е осъден с влязла в сила присъда, аналогично на тези по т. 2.1.1, в друга държава членка или трета страна;
    2. който има задължения\* за данъци и задължителни осигурителни вноски по смисъла на чл. 162, ал. 2, т. 1 от Данъчно-осигурителния процесуален кодекс и лихвите по тях към държавата или към общината по седалището на възложителя и на кандидата или аналогични задължения, установени с акт на компетентен орган съгласно законодателството на държавата, в която кандидатът е установен, доказани с влязъл в сила акт на компетентен орган.

*\* Когато кандидатът има задължения за данъци или осигурителни вноски, това е основание за отстраняване, когато размерът им надвишава 1% от годишния общ оборот на кандидата за предходната приключила финансова година, но не повече от 50 000 лв.;*

* + 1. за когото е налице неравнопоставеност в случаите по чл. 44, ал. 5 от ЗОП;
    2. за когото е установено, че: е представил документ с невярно съдържание, свързан с удостоверяване липсата на основания за отстраняване или изпълнението на критериите за подбор; не е предоставил изискваща се информация, свързана с удостоверяване липсата на основания за отстраняване или изпълнението на критериите за подбор;
    3. за когото е установено с влязло в сила наказателно постановление или съдебно решение, нарушение на чл. 61, ал. 1, чл. 62, ал. 1 или 3, чл. 63, ал. 1 или 2, чл. 118, чл. 128, чл. 228, ал. 3, чл. 245 и чл. 301 - 305 от Кодекса на труда или чл. 13, ал. 1 от Закона за трудовата миграция и трудовата мобилност (ЗТМТМ) или аналогични задължения, установени с акт на компетентен орган, съгласно законодателството на държавата, в която кандидатът е установен;

***Забележка:*** *При подаване на оферта за участие, липсата/наличието на обстоятелствата по т. 2.1.6., установено с влязло в сила наказателно постановление или съдебно решение, нарушения по чл. чл. 61, ал. 1, чл. 62, ал. 1 или 3, чл. 63, ал. 1 или 2, чл. 228, ал. 3 от Кодекса на труда или чл. 13, ал. 1 от Закона за трудовата миграция и трудовата мобилност****,*** *се посочват от участника*\****чрез попълване*** *на част III, буква „Г. Специфични национални основания за изключване” от еЕЕДОП.*

*Липсата/наличието на обстоятелства по т. 2.1.6., установени с влязло в сила наказателно постановление или съдебно решение, нарушения по чл. 118, чл. 128, чл. 245 и чл. 301-305 от Кодекса на труда се посочват от участника* ***чрез попълване*** *на част III, буква „В. Основания, свързани с несъстоятелност, конфликти на интереси или професионално нарушение“.*

***Необходимо е участниците да отбележат „НЕ“/“ДА“ в полето за отговор****.*

***При отговор „ДА“, участникът посочва в полето „Опишете предприетите мерки“, за кое обстоятелство (нарушение) се отнася, както и номер и дата на влизане в сила на акта, с който е постановено, както и дали са предприети мерки, които гарантират неговата надеждност, съгласно чл. 56, ал. 1 ЗОП.***

* + 1. за когото е налице конфликт на интереси\*, който не може да бъде отстранен.

*\* По смисъла на § 2, т. 21 от допълнителните разпоредби на ЗОП конфликт на интереси е налице, когато възложителят, негови служители или наети от него лица извън неговата структура, които участват в подготовката или възлагането на обществената поръчка или могат да повлияят на резултата от нея, имат интерес, който може да води до облага по смисъла на* [*чл. 2, ал. 3 от Закона за предотвратяване и установяване на конфликт на интереси*](http://172.27.65.58/Document/LinkToDocumentReference?fromDocumentId=2136735703&dbId=0&refId=19273859) *и за който би могло да се приеме, че влияе на тяхната безпристрастност и независимост във връзка с възлагането на обществената поръчка.*

* 1. **На основание чл. 55, ал. 1, т. 1 от ЗОП възложителят отстранява от участие в процедурата кандидат,** който еобявен в несъстоятелност или е в производство по несъстоятелност, или е в процедура по ликвидация, или е сключил извънсъдебно споразумение с кредиторите си по смисъла на чл. 740 от Търговския закон, или е преустановил дейността си, а в случай че кандидатът е чуждестранно лице – се намира в подобно положение, произтичащо от сходна процедура съгласно законодателството на държавата, в която е установен;

***Забележка****: Съгласно чл. 46, ал. 1 от ППЗОП кандидатите (участниците) са длъжни да уведомят възложителя за промени в обстоятелствата по т. 2.1 и т. 2.2 в срок до 3 (три) дни от настъпване на промяната.*

* 1. Когато участникът е юридическо лице, основанията по т. 2.1.1, т. 2.1.2, т. 2.1.7 се отнасят за лицата, които представляват участника, членовете на управителни и надзорни органи, съгласно регистъра, в който е вписан кандидатът, ако има такъв или документите, удостоверяващи правосубектността му. Когато в състава на тези органи участва юридическо лице, основанията се отнасят за физическите лица, които го представляват съгласно регистъра, в който е вписано юридическото лице, ако има такъв или документите, удостоверяващи правосубектността му.
  2. Когато кандидатът или юридическото лице в състава на негов контролен или управителен орган се представлява от физическо лице по пълномощие, основанията по т. 2.1.1. т. 2.1.2 и т. 2.1.7 се отнасят и за това физическо лице.
  3. Участник в процедурата, за когото са налице някое от основанията посочени в т. 2.1. или основанията, посочени в т. 2.2. по-горе, има право да представи доказателства, че е предприел мерки, които гарантират неговата надеждност, съгласно чл. 56, ал. 1 от ЗОП.
  4. Използване на капацитета на трети лица. Подизпълнители

Когато при изпълнение на поръчката кандидатът ще ползва капацитета на трети лица или подизпълнители, за тях не следва да е налице някое от основанията, посочени в т. 2.1 и т. 2.2 по-горе.

* 1. Обединения

Възложителят отстранява от участие в процедурата кандидат, който е обединение от физически и/или юридически лица, ако за член на обединението е налице някое от основанията за отстраняване, посочени в т. 2.1 и т. 2.2 по-горе.

* 1. Кандидатите (участниците) в процедурата са длъжни да уведомят писмено възложителя в 3-дневен (тридневен) срок от настъпване на обстоятелства, посочени в т. 2.1 и т. 2.2 по-горе.
  2. Основанията за отстраняване се прилагат до изтичане на сроковете, посочени в чл. 57, ал. 3 от ЗОП. Възложителят отстранява от участие в процедурата кандидат (участник), за когото са налице някои от основанията и обстоятелствата, които са възникнали преди или по време на процедурата.
  3. Освен на основанията, посочени в т. 2.1 и т. 2.2 по-горе, **възложителят отстранява от процедурата:**
     1. кандидат, който не отговаря на поставените критерии за подбор или не изпълни друго условие, посочено в обявлението за обществена поръчка или в документацията;
     2. кандидати, които са свързани лица.
     3. участник, който е представил оферта, която не отговаря на:

а) предварително обявените условия за изпълнение на поръчката;

б) правила и изисквания, свързани с опазване на околната среда, социалното и трудовото право, приложими колективни споразумения и/или разпоредби на международното екологично, социално и трудово право, които са изброени в Приложение № 10 от ЗОП;

* + 1. участник, който не е представил в срок обосновката по чл. 72, ал. 1 от ЗОП или чиято оферта не е приета съгласно чл. 72, ал. 3–5 от ЗОП;
    2. кандидати или участници, които са свързани лица;
    3. кандидат или участник, подал заявление за участие или оферта, които не отговарят на условията за представяне, включително за форма, начин и срок.

**Б. Критерии за подбор.**

## **1. Критерии за подбор по обособена позиция № 1**:

### **1.1. Годност (правоспособност) за упражняване на професионална дейност**

Не се изисква;

### **1.2. Икономическо и финансово състояние**

Всеки участник следва да има реализиран минимален общ оборот в размер на **276 244 лв.** за последните три приключили финансови години (2016, 2017, 2018 г.), в зависимост от датата, на която участникът е създаден или е започнал дейността си.

За доказване на критериите за подбор участникът попълва: *Част IV: „Критерии за подбор“, Раздел Б: „Икономическо и финансово състояние“,**т. „Общ годишен оборот*“*от еЕЕДОП.* Участникът следва да предостави следната информация: посочва финансовата година (2016, 2017, 2018 г.) – начална и крайна дата, оборота (сума) срещу всяка година и вида на валутата.

На етап сключване на договор участникът, избран за изпълнител, следва да представи:

* Годишните финансови отчети за последните три приключили финансови години или техни съставни части, когато публикуването им се изисква съгласно законодателството на държавата, в която участникът е установен;
* Справка за общия оборот;

***Когато по основателна причина участникът не е в състояние да представи поисканите от възложителя документи, той може да докаже своето икономическо и финансово състояние с помощта на всеки друг документ, който възложителят приеме за подходящ.***

### **1.3. Технически и професионални способности на участника. Изискано минимално ниво**

Не се изискват**.**

## **2. Критерии за подбор по обособена позиция № 2**:

## **2.1 Годност (правоспособност) за упражняване на професионална дейност**

Не се изисква;

### **2.2. Икономическо и финансово състояние**

Всеки участник следва да има реализиран минимален общ оборот в размер на **680 354 лв.**

за последните три приключили финансови години (2016, 2017, 2018 г.), в зависимост от датата, на която участникът е създаден или е започнал дейността си.

За доказване на критериите за подбор кандидатът попълва: *Част IV: „Критерии за подбор“, Раздел Б: „Икономическо и финансово състояние“,**т. „Общ годишен оборот*“*от еЕЕДОП.* Участникът следва да предостави следната информация: посочва финансовата година (2016, 2017, 2018 г.) – начална и крайна дата, оборота (сума) срещу всяка година и вида на валутата.

На етап сключване на договор участникът, избран за изпълнител, следва да представи:

* Годишните финансови отчети за последните три приключили финансови години или техни съставни части, когато публикуването им се изисква съгласно законодателството на държавата, в която участникът е установен;
* Справка за общия оборот;

***Когато по основателна причина участникът не е в състояние да представи поисканите от възложителя документи, той може да докаже своето икономическо и финансово състояние с помощта на всеки друг документ, който възложителят приеме за подходящ.***

### **2.3. Технически и професионални способности на участника. Изискано минимално ниво**

Не се изискват**.**

1. **Обединения. Подизпълнители. Ползване капацитета на трети лица.**
   1. При участие на обединения, които не са юридически лица, съответствието с критериите за подбор се доказва от обединението участник, а не от всяко от лицата, включени в него, с изключение на съответна регистрация, представяне на сертификат или друго условие, необходимо за изпълнение на поръчката, съгласно изискванията на нормативен или административен акт и съобразно разпределението на участието на лицата при изпълнение на дейностите, предвидени в договора за създаване на обединението.
   2. При участие на подизпълнители, същите трябва да отговарят на съответните критерии за подбор съобразно вида и дела от поръчката, който ще изпълняват. Възложителят ще изиска замяна на подизпълнител, който не отговаря на тези условия.
   3. Ако участникът се позовава на капацитета на трети лица, същите следва да отговарят на съответните критерии за подбор, за доказването на които участникът се позовава на техния капацитет.

**! Важно. Изискването за минимален общ оборот не се прилага кумулативно, когато кандидатът подава заявление за повече от една обособена позиция.**

## **В. Електронен Единен европейски документ за обществени поръчки (еЕЕДОП)**

* 1. Участникът декларира липсата на основанията за отстраняване и съответствие с критериите за подбор чрез представяне на еЕЕДОП, попълнен съгласно изискванията и условията на ЗОП и ППЗОП.
  2. еЕЕДОП се попълва в електронен вид по образец, приложен към документацията за обществената поръчка посредством използването на осигурената от Европейската комисия безплатна услуга чрез информационната система за ЕЕДОП (система за еЕЕДОП) при спазване на следната последователност:
  3. Към документацията за обществената поръчка е предоставен XML файл, съдържащ полета, в зависимост от изискванията за лично състояние и критериите за подбор, посочени, които участниците е необходимо да попълнят. За информация и улеснение на участниците е приложен и PDF файл с данните, идентични на тези, съдържащи се в XML файла.
  4. Участниците следва да съхранят XML файла на еЕЕДОП по т. 2.1. на компютъра си.

***Забележка*:** *Системата за еЕЕДОП е онлайн приложение и не може да съхранява данни, предвид което еЕЕДОП в XML и PDF формат винаги трябва да се запазва и да се съхранява локално на компютъра на потребителя.*

* 1. За да попълнят изискуемите данни участниците следва да отворят системата за еЕЕДОП, която може да се достъпи директно на адрес: <https://espd.eop.bg/espd-web/filter?lang=bg> или чрез Портала за обществени поръчки, секция „РОП и е-услуги“, подсекция „Единен европейски документ за обществени поръчки“, раздел ЕЕДОП (ESPD), достъпен на следния линк:

<http://rop3-app1.aop.bg:7778/portal/page?_pageid=93,158263&_dad=portal&_schema=PORTAL>.

***Забележка:*** *еЕЕДОП работи с последната версия на най-разпространените браузъри, като Chrome, Internet Explorer, Firefox, Safari и Opera. За да се избегнат евентуални проблеми, се препоръчва използване на последната версия на съответния браузър. Възможно е някои функции, например изтегляне на файл, да не работят на смартфони и таблетни компютри. Системата еЕЕДОП е външна за възложителя и той не носи отговорност за нейното функциониране.*

* 1. След достъпване на системата за еЕЕДОП е необходимо да се избере български език.
  2. Системата генерира прозорец, в долната дясна част на която е зададен въпрос „Вие сте?“, с който се уточнява профила на субекта в процедурата на възлагане. Участниците следва да изберат „Икономически оператор“ чрез отбелязване на съответния радио-бутон.
  3. На същата страница се отваря следващ въпрос „Искате да“ с три възможни опции:
     1. Заредите файл ЕЕДОП;
     2. Обедините два ЕЕДОП;
     3. Въведете отговор.

В зависимост от желаната от участниците опция се избира някой от трите радио-бутона. И при трите хипотези участниците трябва да отговорят на въпроса „Къде е мястото на дейност на вашето предприятие?“ чрез избор на съответна държава от падащото меню.

* + 1. При избор на опция „Заредите файл ЕЕДОП“ (т. 2.6.1.) се появява поле „Качите документ“. В този случай участниците следва да натиснат бутона „Избор на файл“ и да изберат XML файла по т. 2.1., съхранен на компютъра по реда на т. 2.2.
    2. При избор на опция „Обедините два ЕЕДОП“ (т. 2.6.2.) се появяват две полета „Качете искане за ЕЕДОП от възлагащия орган“ (файлът по т. 2.1.) и „Качете предишен Ваш отговор — ЕЕДОП“. В този случай участниците избират съответните файлове.
    3. При избор на опция „Въведете отговор“ (т. 2.6.3.) се появява прозорец, в който участниците следва да попълнят всички изискуеми от възложителя данни.
    4. След избора на съответната опция по т. 2.6. участниците следва да натиснат бутона „Напред“. Зарежда се еЕЕДОП, който участниците следва да попълнят онлайн. (в хипотезите на т. 2.6.3. „Въведете отговор“ се генерира прозорец, който участниците следва да попълнят сами). След попълване на всеки раздел се преминава към следващия бутон чрез натискане на бутона „Напред“. Когато участникът попълни целия документ, на последната страница се появява бутон „Преглед“. При натискане на бутона „Преглед“ се визуализира целия документ, попълнен от участниците.
    5. След като се е заредил целият еЕЕДОП, в края на документа се появява „Изтегляне като“ и три възможни опции:
       1. Формат XML;
       2. Формат PDF;
       3. И двата формата.
    6. Изтегленият файл във формат PDF се подписва с електронен подпис от всички задължени лица и се предоставя в електронен вид към офертата.

Забележка: Препоръчително е участникът да изтегли файла в двата формата.

* 1. **еЕЕДОП се предоставя по един от следните начини**:
  2. Представеният еЕЕДОП трябва да бъде цифрово подписан с квалифициран електронен подпис и приложен на подходящ оптичен носител (например CD, DVD, флаш памет и т.н.) към пакета документи за участие в процедурата. При необходимост от предоставяне на повече от един еЕЕДОП всеки един електронно подписан документ се поставя в отделна папка, която е подходящо именувана. **Форматът, в който се предоставя еЕЕДОП не следва да позволява редактиране на неговото съдържание;**
  3. Чрез осигурен достъп по електронен път до изготвения и подписан цифрово еЕЕДОП. В този случай документът следва да е снабден с т.нар. времеви печат, който да удостоверява, че ЕЕДОП е подписан и качен на интернет адреса, към който се препраща, преди крайния срок за получаване на офертите.
  4. Участниците могат да използват възможността да представят повторно еЕЕДОП, когато е осигурен пряк и неограничен достъп до вече изготвен и подписан електронно еЕЕДОП. В тези случаи към документите за подбор вместо еЕЕДОП се представя декларация, с която се потвърждава актуалността на данните и автентичността на подписите в публикувания еЕЕДОП, и се посочва адресът, на който е осигурен достъп до документа.
  5. В ЕЕДОП се предоставя информацията, изисквана от възложителя, и се посочват националните бази данни, в които се съдържат декларираните обстоятелства, или компетентните органи, които съгласно законодателството на държавата, в която кандидатът или участникът е установен, са длъжни да предоставят информация.
  6. Когато изискванията, посочени в Раздел III, буква „А“, т. 2.1.1, т. 2.1.2 и т. 2.1.7 се отнасят за повече от едно лице, всички лица подписват един и същ еЕЕДОП. Когато е налице необходимост от защита на личните данни или при различие в обстоятелствата, свързани с личното състояние, информацията относно изискванията се попълва в отделен ЕЕДОП за всяко лице или за някои от лицата. Когато се подава повече от един еЕЕДОП, обстоятелствата, свързани с критериите за подбор, се съдържат само в еЕЕДОП, подписан от лице, което може **самостоятелно** да представлява съответния стопански субект.
  7. Участник (икономически оператор), който участва самостоятелно в обществената поръчка и не използва капацитета на трети лица и подизпълнители, за да изпълни критериите за подбор, попълва и представя един еЕЕДОП.
  8. Участник (икономически оператор), който участва самостоятелно, но ще ползва капацитета на едно или повече **трети лица** по отношение на критериите за подбор, посочени в Раздел III, буква „Б”, представя попълнен отделен еЕЕДОП за всяко едно от третите лица, който съдържа информацията по т. 1. По отношение на критериите, свързани с професионална компетентност, кандидатите или участниците могат да се позоват на капацитета на трети лица само ако лицата, с чиито образование, квалификация или опит се доказва изпълнение на изискванията на възложителя, ще участват в изпълнението на частта от поръчката, за която е необходим този капацитет.
  9. Участник (икономически оператор), който участва самостоятелно, но ще ползва един или повече **подизпълнители**, представя попълнен отделен еЕЕДОП за всеки един от подизпълнителите, в който се посочва и частта от поръчката, която ще изпълняват.
  10. Когато в обществената поръчка участва обединение от физически и/или юридически лица, ЕЕДОП се представя за всяко едно от лицата, участващи в обединението.
  11. Възложителят може да изисква от участниците по всяко време да представят всички или част от документите, чрез които се доказва информацията, посочена в еЕЕДОП, когато това е необходимо за законосъобразното провеждане на процедурата.
  12. Преди сключването на договор за обществена поръчка, възложителят изисква от участника, определен за изпълнител, да предостави актуални документи, удостоверяващи липсата на основанията за отстраняване от процедурата, както и съответствието с поставените критерии за подбор. Документите се представят и за подизпълнителите и третите лица, ако има такива.
  13. При поискване от страна на възложителя участниците са длъжни да представят необходимата информация относно правно-организационната форма, под която осъществяват дейността си, както и списък на всички задължени лица по смисъла на чл. 54, ал. 2, независимо от наименованието на органите, в които участват, или длъжностите, които заемат.
  14. Когато за участника е налице някое от основанията по Раздел III, буква „А“, т. 2.1. и т. 2.2 и преди подаването на офертата той е предприел мерки за доказване на надеждност, тези мерки се описват в еЕЕДОП. Като доказателства за надеждността на участника се представят документи по чл. 45, ал. 2 от ППЗОП.

# **ЗАЯВЛЕНИЕ ЗА УЧАСТИЕ. ОФЕРТА. УКАЗАНИЯ ЗА ПОДГОТОВКАТА ИМ.**

Всяко лице може да подаде заявление за участие в първата фаза на ограничената процедура за обособената позиция/обособените позиции, за която/които има интерес, в което трябва да представи исканата от възложителя информация относно липсата на основания за отстраняване и съответствието му с критериите за подбор. **В първия етап от процедурата „Предварителен подбор“ кандидатите нямат право да подават оферти.**

Във втория етап на ограничената процедура „Подаване на оферти“ оферти подават само кандидатите, които възложителят е поканил след проведения предварителен подбор

Всеки кандидат/участник следва да изготви своето заявление за участие/своята оферта на български език[[1]](#footnote-1), в съответствие с изискванията на Закона за обществените поръчки, Правилника за прилагане на Закона за обществените поръчки и като се придържа точно към обявените от възложителя условия.

Подаването на офертата задължава участниците да приемат напълно всички изисквания и условия, посочени в тази документация при спазване на разпоредбите на ЗОП, ППЗОП и другите нормативни актове, свързани с изпълнението на предмета на поръчката.

Съгласно чл. 39, ал. 1 от ППЗОП с подаването на офертата участниците се съгласяват с всички условия на възложителя, в т.ч. с определения от него срок на валидност на офертите и с проекта на договор по обособената позиция, по която участва.

Всеки участник в процедурата може да промени, допълни или да оттегли заявлението си за участие/офертата си до изтичане на срока за подаване на заявления за участие/офертите. В случай че се подаде допълнение или промяна на офертата, тя трябва да отговаря на изискванията и условията за представяне на първоначалната оферта, като върху плика бъде отбелязано следното: „Допълнение/ промяна към вх. №...”.

Всеки участник в процедурата има право да представи само една оферта по съответната обособена позиция.

По офертата не се допуска никакви вписвания между редовете, изтривания или корекции.

Разходите за изработването на заявленията за участие и офертите са за сметка на участниците. Спрямо възложителя участниците не могат да предявяват каквито и да било претенции за разходи, направени от самите тях по подготовката и подаването на заявленията за участие и на офертите им, независимо от резултата или самото провеждане на обществената поръчка.

Офертата следва да включва пълния обем на обособената позиция, по която участва. Не се допуска участие само по определено издание по обособена позиция. Участникът няма право да представя варианти на офертата. При наличието на варианти на офертата, същата не се разглежда и участникът се отстранява.

Възложителят може да поиска писмено от класираните участници да удължат срока на валидност на офертите до момента на сключване на договора за обществена поръчка.

Документите, свързани с участието в процедурата, се представят от участника или от упълномощен от него представител, лично на гише № 43 в Паричния салон на БНБ или чрез пощенска или друга куриерска услуга с препоръчана пратка с обратна разписка, на адреса на възложителя, както следва: гр. София, пл. „Княз Александър I“ № 1, Българска народна банка. Документите се представят в запечатана непрозрачна опаковка, върху която се посочват:

* наименованието на кандидата/участника, включително участниците в обединението, когато е приложимо;
* адрес за кореспонденция, телефон и по възможност факс и електронен адрес;
* наименованието на обществената поръчка и съответната обособена позиция, за която се подават документите.

Ако участникът изпраща заявлението/офертата чрез препоръчано писмо с обратна разписка, разходите са за сметка на кандидата/участника. В този случай, той следва да изпрати офертата, така че да обезпечи нейното пристигане на посочения от възложителя адрес преди изтичане на срока за подаване на заявленията/офертите.

Съдържанието на опаковката следва да отговаря на изискванията на възложителя, посочени в:

* по отношение на заявленията за участие – раздел V „Етапи на провеждане на ограничената процедура“, т. 1 „Съдържание на заявленията на кандидатите в Етап I „Предварителен подбор“;
* по отношение на офертите: раздел V „Етапи на провеждане на ограничената процедура“, т. 4 „Съдържание на офертата.

Възложителят води регистър на получените заявления/оферти. При получаване на заявление за участие/оферта от страна на Възложителя, върху опаковката се отбелязват поредният номер, датата и часът на получаването, за което на приносителя се издава документ.

Заявленията за участие/Офертите се подават в срока, посочен в обявлението за обществена поръчка. Не се приемат оферти, които са представени след изтичане на крайния срок за получаване или са в незапечатана опаковка или в опаковка с нарушена цялост. Тези обстоятелства се отразяват във входящия регистър.

Когато към момента на изтичане на крайния срок за получаване на заявления за участие/оферти пред мястото, определено за тяхното подаване, все още има чакащи лица, те се включват в списък, който се подписва от представител на възложителя и от присъстващите лица. Заявленията за участие/Офертите на лицата от списъка се завеждат в регистъра. В този случай не се допуска приемане на заявления за участие/оферти от лица, които не са включени в списъка.

# **ЕТАПИ НА ПРОВЕЖДАНЕ НА ОГРАНИЧЕНАТА ПРОЦЕДУРА.**

Ограничената процедура за възлагане на обществена поръчка се провежда на два етапа:

* етап I – „Предварителен подбор“ – подават се заявления за участие от кандидатите в ограничената процедура, съдържащи информация относно липсата на основания за отстраняване и съответствието им с критериите за подбор;
* етап II – „Подаване на оферти“, които съдържат техническо и ценово предложение – подават се оферти от кандидатите, поканени от възложителя след проведения предварителен подбор.

Всяко лице може да подаде заявление за участие в първия етап на ограничената процедура (Етап I „Предварителен подбор“), в което трябва да представи исканата от възложителя информация относно липсата на основания за отстраняване и съответствието му с критериите за подбор. **В етап I „Предварителен подбор“ кандидатите нямат право да подават оферти**.

Във втория етап на ограничената процедура (Етап II „Подаване на оферти“) оферти подават само кандидатите, които възложителят е поканил след проведения предварителен подбор.

## **Съдържание на заявленията на кандидатите в Етап I „Предварителен подбор“**

**Всяко лице може да подаде заявление за участие в ограничената процедура.**

Заявлението за участие в ограничената процедура съдържа следните документи:

1.1. Подписан и подпечатан списък – опис на представените от кандидата документи – свободен текст.

1.2. . Единен европейски документ за обществени поръчки (ЕЕДОП) по образец за кандидата.

еЕЕДОП се предоставя на подходящ оптичен носител за участника, подписан от всички лица по чл. 54, ал. 2 от ЗОП**\***, в съответствие с изискванията на закона и условията на възложителя, а когато е приложимо ЕЕДОП за всеки от членовете в обединението, което не е юридическо лице, за всеки подизпълнител и за всяко лице, чиито ресурси ще бъдат ангажирани в изпълнението на поръчката;

*\*Лицата по чл. 54, ал. 2 от ЗОП са:*

*а) физическите лица, които представляват участника;*

*б) физическите лица, които са членове на управителни и надзорни органи на участника съгласно регистъра, в който е вписан участникът, ако има такъв или документите удостоверяващи правосубектността му;*

*Когато в състава на управителните и надзорни органи участва юридическо лице, основанията се отнасят за физическите лица, които го представляват съгласно регистъра, в който е вписано юридическото лице, ако има такъв, или в документите, удостоверяващи правосубектността му.*

*в) пълномощници на участника или на юридическото лице в състава на управителен или контролен орган на участника.*

1.3. Когато кандидатът е обединение, което не е юридическо лице, на основание чл. 37, ал. 4 от ППЗОП същият представя копие на документ, от който е видно: правното основание за създаване на обединението; информация във връзка с конкретната обществена поръчка относно правата и задълженията на участниците в обединението; разпределението на отговорността между тях и дейностите, които ще изпълнява всеки член на обединението;

1.4. Документи за доказване на предприетите мерки за надеждност съгласно чл. 45, ал. 2 от ППЗОП *(когато е приложимо).*

**Всички образци**, които се съдържат в документацията за възлагане на обществената поръчка **са задължителни и участниците следва да се придържат точно към тях** при изготвяне на офертата си.

Документите в офертата се подписват на всеки лист от **лица с представителни и управителни функции**,посочени в Търговския регистър или **упълномощени за това лица**. В този случай се изисква да се представи съответното пълномощно.

Когато в офертата не са приложени оригинални документи се представят копия от документи, като същите следва да бъдат заверени „вярно с оригинала” с подпис и печат на участника.

## **Отваряне и разглеждане на заявленията за участие**

## **А.** **Отваряне на заявленията за участие**

Комисията, назначена със заповед в съответствие със ЗОП и ППЗОП, отваря постъпилите заявления за участие **на датата и в часа, посочени в Обявлението за поръчката, в сградата на БНБ**, находяща се в гр. София, пл. „Княз Александър І“ № 1. При промяна на датата, часа или мястото за отваряне на заявленията за участие участниците се уведомяват чрез съобщение, публикувано в електронната преписка на обществената поръчка в профила на купувача най-малко 48 часа преди новоопределения час.

Комисията започва работа след получаване на представените заявления за участие и протокола по чл. 48, ал. 6 от ППЗОП. Получените заявления за участие се отварят на публично заседание, на което могат да присъстват кандидатите в процедурата или техни упълномощени представители, както и представители на средствата за масово осведомяване. В случаите, когато присъстват упълномощени представители на кандидатите, те следва да представят **пълномощно** (оригинал или копие, заверено ,,Вярно с оригинала“ от участника), даващо им възможност да присъстват на заседанието на комисията по отваряне на заявленията за участие.

Комисията отваря по реда на тяхното постъпване запечатаните непрозрачни опаковки и оповестява тяхното съдържание.

След това комисията продължава работата си самостоятелно по реда на б. „Б“ от настоящия раздел.

### **Б. Разглеждане на заявленията за участие**

Комисията разглежда документите, представени в съответствие с изискванията на възложителя, посочени в настоящата документация за съответствие с изискванията за личното състояние и критериите за подбор, поставени от възложителя, и съставя протокол.

Когато установи липса, непълнота или несъответствие на информацията, включително нередовност или фактическа грешка, или несъответствие с изискванията за личното състояние или критериите за подбор, комисията ги посочва в протокола и изпраща протокола на всички кандидати в деня на публикуването му в профила на купувача.

В срок до 5 (пет) работни дни от получаването на протокола кандидатите, по отношение на които е констатирано несъответствие или липса на информация, могат да представят на комисията нов ЕЕДОП и/или други документи, които съдържат променена и/или допълнена информация. Допълнително предоставената информация може да обхваща и факти и обстоятелства, които са настъпили след крайния срок за получаване на оферти. Тази възможност се прилага и за подизпълнителите и третите лица, посочени от кандидата.

Когато промените са отнасят за обстоятелства, различни от посочените по част III, буква „А“, т. 2.1.1, т. 2.1.2, т. 2.1.7, новият ЕЕДОП може да бъде подписан от едно от лицата, които могат самостоятелно да представят кандидата.

След изтичането на петдневния срок комисията пристъпва към разглеждане на допълнително представените документи относно съответствието на кандидатите с изискванията за личното състояние и критериите за подбор.

При извършването на предварителния подбор и на всеки етап от процедурата комисията може при необходимост да иска разяснения за данни, заявени от кандидатите, и/или да проверява заявените данни, включително чрез изискване на информация от други органи и лица.

Комисията изготвя протокол, който съдържа резултатите от предварителния подбор, и го представя на възложителя. В срок от 5 (пет) работни дни от датата на приемане на протокола възложителят обявява с решение кандидатите, които ще бъдат поканени да представят оферти. В решението се посочат и кандидатите, които не отговарят на обявените от възложителя изисквания, и мотивите за това.

## **Изпращане на покана до кандидатите**

Покана за представяне на оферти се изпраща съгласно изискванията на чл. 34 от ЗОП до избраните кандидати в 3-дневен (тридневен) срок от настъпване на обстоятелствата, посочени в чл. 55, ал. 2 от ППЗОП.

Покана няма да бъде изпратена до лица, които не са подали заявление за участие, или кандидати, които не отговарят на изискванията за лично състояние и на критериите за подбор.

## **Съдържание на офертата**

**Оферти подават само кандидати, които възложителят е поканил след проведен предварителен подбор на кандидатите, подали заявления за участие.**

* 1. Подписан и подпечатан списък – опис на представените от участника документи – свободен текст.
  2. **Техническо предложение**, изготвено съгласно образец, изпратен заедно с поканата за представяне на оферти.
  3. Друга информация и/или документи, посочени в поканата за представяне на оферти.
  4. **Ценово предложение** – представя се в отделен запечатан непрозрачен плик с надпис „Предлагани ценови параметри“, като ценовото предложение е по образец[[2]](#footnote-2). (изпраща се заедно с поканата за представяне на оферти).

Общата стойност, която се получава като крайна цена за извършване на дейностите по съответната обособена позиция не може да превишава прогнозната стойност на съответната обособена позиция, която представлява максималният финансов ресурс и оферирането на по-висока стойност е основание за отстраняване на участника от съответната обособена позиция.

**Всички образци**, които се съдържат в документацията за възлагане на обществената поръчка, **са задължителни и участниците следва да се придържат точно към тях** при изготвяне на офертата си.

Техническите и ценовите предложения се подписват на всеки лист от **лицата с представителни и управителни функции**,посочени в Търговския регистър, или от **упълномощени за това лица**. В този случай се изисква да се представи съответното пълномощно.

Когато в офертата не са приложени оригинални документи, се представят копия от документи, като същите следва да бъдат заверени „Вярно с оригинала“, подпис и печат на участника.

# **6. Разглеждане, оценка и класиране на офертите**

## **А. Отваряне на офертите**

Комисията, назначена със заповед в съответствие със ЗОП и ППЗОП, разглежда офертите на участниците **на датата и в часа, посочени в поканата за представяне на оферти, в сградата на БНБ**, находяща се в гр. София, пл. „Княз Александър І“ № 1. При промяна на датата, часа или мястото за отваряне на офертите участниците се уведомяват чрез съобщение, публикувано в електронната преписка на обществената поръчка в профила на купувача най-малко 48 часа преди новоопределения час.

Комисията започва работа след получаване на представените оферти и протокола по чл. 48, ал. 6 от ППЗОП. Получените оферти се отварят на публично заседание, на което могат да присъстват участниците в процедурата или техни упълномощени представители, както и представители на средствата за масово осведомяване. В случаите, когато присъстват упълномощени представители на участниците, те следва да представят **пълномощно** (оригинал или копие, заверено ,,Вярно с оригинала“ от участника), даващо им възможност да присъстват на заседанието на комисията по отваряне на офертите.

Комисията отваря по реда на тяхното постъпване запечатаните непрозрачни опаковки, оповестява тяхното съдържание и проверява наличието на отделен запечатан плик с надпис „Предлагани ценови параметри“.

Най-малко трима от членовете на комисията подписват техническото предложение и плика с надпис „Предлагани ценови параметри“. Комисията предлага по един от присъстващите представители на другите участници да подпише техническото предложение и плика с надпис „Предлагани ценови параметри“.

Пликовете с надпис „Предлагани ценови параметри“ не се отварят на този етап от процедурата и предлаганите цени не се съобщават на присъстващите.

След това комисията продължава работата си самостоятелно по реда на раздел VIII от ППЗОП.

## **Б. Разглеждане, оценка и класиране на офертите**

1. Комисията разглежда офертите в частта на техническото предложение и тяхното съответствие с изискванията на възложителя, посочени в настоящата документация, и с изискванията, посочени в поканата за представяне на оферти.
2. Когато при разглеждане на офертата в частта на техническото предложение комисията установи, че тя не отговаря по съдържание на изискванията на възложителя, предлага съответния участник за отстраняване от процедурата.
3. Ценовото предложение на участник, чиято оферта не отговаря на изискванията на възложителя, не се отваря. Не по-късно от 2 (два) работни дни преди датата на отваряне на ценовите оферти комисията обявява чрез съобщение в профила на купувача датата, часа и мястото на отваряне и оповестяване на предлаганите ценови параметри. При отварянето на подадените оферти, както и на плика с предлагани ценови параметри, може да присъстват лицата по чл. 54, ал. 2 от ЗОП.
4. Комисията обявява резултатите от оценяването на офертите по другите показатели, ако подлежат на оценка съгласно предварително обявените условия, отваря ценовите предложения и ги оповестява.
5. Когато офертата на участник съдържа предложение, свързано с цена или разходи, което подлежи на оценяване, и е с повече от 20% (двадесет на сто) по-благоприятно от средната стойност на предложенията на останалите участници по същия показател за оценка, възложителят изисква подробна писмена обосновка за начина на неговото образуване.

Подробната писмена обосновка се представя от участника в 5-дневен (петдневен) срок от получаване на искането.

Получената обосновка се оценява по отношение на нейната пълнота и обективност относно обстоятелствата по чл. 72, ал. 2 от ЗОП, на които се позовава участникът. При необходимост от участника може да бъде изискана уточняваща информация. Възложителят отстранява участника, когато не е представил обосновката си в срок, когато представените доказателства не са достатъчни, за да обосноват предложената цена или разходи, както и в случаите по чл. 72, ал. 4 и ал. 5 от ЗОП.

След това комисията пристъпва към оценяване по избрания критерий за възлагане по съответните обособени позиции.

## **В. Критерий за възлагане на обществената поръчка по двете обособени позиции**

Оценката на офертите и по двете обособени позиции се извършва въз основа на икономически най-изгодната оферта, определена въз основа на критерий за възлагане „най-ниска цена“.

Всички оферти, които отговарят на предварително обявените от Възложителя условия и бъдат допуснати до разглеждане, ще бъдат оценявани по определения критерий за възлагане за съответната обособена позиция.

Участникът, класиран от комисията на първо място се предлага за изпълнител на обществената поръчка за съответната обособена позиция.

Комисията класира участниците по степента на съответствие на офертите с предварително обявените от възложителя условия за съответната обособена позиция. Когато комплексните оценки на две или повече оферти са равни, комисията прилага съответно чл. 58, ал. 2 и 3 от ППЗОП за съответната обособена позиция.

# **ОПРЕДЕЛЯНЕ НА ИЗПЪЛНИТЕЛ**

1. В 10-дневен срок от утвърждаване на доклада възложителят издава решение за определяне на изпълнител или решение за прекратяване на процедурата/съответна обособена позиция.
2. Връчването на решението на възложителя за определяне на изпълнител се извършва по реда на чл. 43 от ЗОП.

# **ПРЕКРАТЯВАНЕ НА ПРОЦЕДУРАТА**

* + - * 1. Възложителят прекратява процедурата с мотивирано решение, когато е налице някое от основанията, посочени в чл. 110, ал. 1 от ЗОП по отношение на цялата процедура или съответна обособена позиция.
        2. Възложителят може да прекрати процедурата с мотивирано решение в случаите посочени в чл. 110, ал. 2 от ЗОП по отношение на цялата процедура или съответна обособена позиция.
        3. Решението на възложителя за прекратяване на процедурата се изпраща в 3-дневен срок от издаването.

# **ГАРАНЦИЯ ЗА ИЗПЪЛНЕНИЕ НА ДОГОВОРА**

1. Гаранцията за изпълнение на договора се представя от участника, определен за изпълнител при подписване на договора в следния размер:
   1. По обособена позиция № 1 – гаранцията за изпълнение е в размер на 5 % (пет на сто) от общата цена по чл. 6, ал. 1 от проекта на договор по обособена позиция № 1;
   2. По обособена позиция № 2 – гаранцията за изпълнение е в размер на 5 % (пет на сто) от общата цена по чл. 6, ал. 1 от проекта на договор по обособена позиция № 2.
2. Условията за освобождаване и задържане на гаранцията за изпълнение са определени в проекта на договор за обществена поръчка за съответната обособена позиция.
3. Гаранцията за изпълнение се представя под формата на банкова гаранция - в оригинал, парична сума (платежно нареждане в копие) или застраховка, която обезпечава изпълнението чрез покритие на отговорността на изпълнителя, като същата трябва да отговаря на изискванията на възложителя в проекта на договор.
4. Участникът определен за изпълнител избира сам формата на гаранцията за изпълнение.
5. Когато избраният изпълнител е обединение, което не е юридическо лице, всеки от съдружниците в него може да е наредител по банковата гаранция, съответно вносител на сумата по гаранцията или титуляр на застраховката.
6. Ако гаранцията за изпълнение на договора се представя под формата на парична сума, тя се превежда по банкова сметка на БНБ - IBAN: BG40 BNBG 9661 1000 0661 23, BIC: BNBGBGSD, а ако участникът представя гаранцията в евро, паричната сума трябва да бъде преведена по следната сметка: Direct to BNBGBGSF via TARGET2, IBAN: BG83BNBG96611100066141, като банковите такси по превода са за сметка на наредителя.
7. При представяне на гаранцията в нея изрично се посочва предметът на договора, за изпълнението на който се представя гаранцията.
8. Разходите по откриването и поддържането на гаранцията за изпълнение са за сметка на изпълнителя. Последният следва да предвиди и заплати своите такси по откриване и обслужване на гаранцията така, че размерът на получената от възложителя гаранция да не бъде по-малък от определения в настоящата документация.

# **СКЛЮЧВАНЕ НА ДОГОВОР. ДОГОВОР ЗА ПОДИЗПЪЛНЕНИЕ**

1. **Договор за обществена поръчка**

Договорът за обществената поръчка се сключва с участника, определен за изпълнител по съответната обособена позиция, в резултат на проведената ограничена процедура, при изпълнени изисквания по чл. 112, ал. 1 от ЗОП.

Договор не се сключва в случаите по чл. 112, ал. 2 от ЗОП.

Възложителят сключва договора в едномесечен срок след влизане в сила на решението за определяне на изпълнител или на определението, с което е допуснато предварително изпълнение на това решение, но не преди изтичането на 14-дневен срок от уведомяването на заинтересованите участници за решението за определяне на изпълнител.

Възложителят сключва договор, който съответства на приложения в документацията проект в зависимост от обособената позиция, допълнен с всички предложения от офертата на участника, въз основа на които е определен за изпълнител.

Когато за изпълнител е определено обединение, участниците в обединението носят солидарна отговорност за изпълнение на договора за обществена поръчка.

За неуредените от настоящата документация въпроси се прилагат разпоредбите на Закона за обществените поръчки и Правилника за прилагане на Закона за обществените поръчки, както и разпоредбите на действащото българско законодателство.

1. **Договор за подизпълнение**

Избраният за изпълнител участник сключва договор за подизпълнение с подизпълнителите, посочени в офертата на участника, избран за изпълнител по съответната обособена позиция. Независимо от възможността за използване на подизпълнители отговорността за изпълнение на договора за обществена поръчка е на изпълнителя.

Замяна или включване на подизпълнител по време на изпълнение на договор за обществена поръчка се допуска по изключение, когато възникне необходимост, ако са изпълнени едновременно условията, посочени в чл. 66, ал. 14 от ЗОП.

Изпълнителят се задължава да изпрати на Възложителя копие на договора за подизпълнение (или на допълнително споразумение за замяна на посочен в офертата подизпълнител) в срок до 3 (три) дни от сключването му. Заедно с копие на договора (допълнителното споразумение) изпълнителят е длъжен да предостави и доказателства, че са изпълнени условията по чл. 66, ал. 2 (и ал. 14 в случаите на замяна на подизпълнител или включването на нов подизпълнител по време на изпълнение на договора) от ЗОП.

В случай че част от поръчката, която се изпълнява от подизпълнител, може да бъде предадена като отделен обект на изпълнителя или възложителя, възложителят заплаща възнаграждение за тази част на подизпълнителя. Това разплащане се осъществява въз основа на искане, отправено от подизпълнителя до възложителя, чрез изпълнителя, който е длъжен да го предостави на възложителя в 15 (петнадесет) дневен срок от получаването му. Към искането, изпълнителят предоставя становище, от което да е видно дали оспорва плащанията или част от тях като недължими. Възложителят има право да откаже директно плащане на подизпълнителя, когато искането за плащане е оспорено, до момента на отстраняване на причината за отказа.

## **3. Прилагане на мерки по Закона за мерките срещу изпирането на пари**

Възложителят не сключва договор за обществена поръчка с избрания изпълнител, в случай, че не може да бъде извършена идентификация на клиента чрез регламентираните в Закона за мерките срещу изпирането на пари (ЗМИП) способи, включително когато клиентът е юридическо лице - на физическите лица, които са негови действителни собственици, по смисъла на §2, ал. 1 от ДР на ЗМИП.

За целите на извършване на идентификацията и проверката на идентификацията на участниците, включително на действителния собственик на участник – юридическо лице (член на обединение-участник, който е юридическо лице), освен ако не е налице хипотезата на чл. 54, ал. 2 от ЗМИП във вр. с чл. 23, ал. 6 от Закона за търговския регистър и регистъра на юридическите лица с нестопанска цел, в офертата на участника следва да бъде представена информацията, както следва:

- при участници/членове на обединение – физически лица: документите и информацията по чл. 53 от ЗМИП;

- при участници/членове на обединение – юридически лица: информацията и документите по чл. 54 от ЗМИП.

Когато е посочен ЕИК, съгласно чл. 23, ал. 6 от ЗТРРЮЛНЦ, и чрез публикуваните по партидата на съответното юридическо лице данни и документи може да бъде изведена необходимата информация за целите на идентификацията, не е необходимо представянето на документи по чл. 54 от ЗМИП.

На етап сключване на договора за възлагане на обществена поръчка участникът, избран за изпълнител, следва да представи декларация по образец, съгласно чл. 59, ал. 1, т. 3 от ЗМИП.

# **ОБЖАЛВАНЕ**

Обжалването се извършва при условията и по реда на чл. 196 и сл. от ЗОП

# **ДРУГИ УСЛОВИЯ**

1. При различие между информацията, посочена в обявлението и в документацията за участие в процедурата, за вярна се смята информацията, публикувана в обявлението.
2. За позовани недатирани /отменени/ стандарти се прилага актуална версия на съответния стандарт, включително всички негови изменения, действащи към момента на решението за откриване на обществената поръчка или еквивалент.
3. Навсякъде в документацията за обществената поръчка, където се съдържа посочване на регистър, документ за право на изпълнение на конкретна дейност или правно основание за извършване на конкретна дейност да се чете и разбира „аналогична/и, в зависимост от законодателството на държавата, в която чуждестранният участник е установен“.
4. Навсякъде в техническата спецификация или в други части на документацията за участие, където се съдържа посочване на конкретен модел, източник, процес, търговска марка, патент, тип, произход, стандарт или производство да се чете и разбира „или еквивалент“.
5. По въпроси, свързани с провеждането на процедурата и подготовката на офертите на участниците, които не са разгледани в документацията, се прилагат разпоредбите на Закона за обществените поръчки и Правилника за прилагане на Закона за обществените поръчки.

# **ИНФОРМАЦИЯ ПО ЧЛ. 13 ОТ РЕГЛАМЕНТ (ЕС) 2016/679 ОТ 27 АПРИЛ 2016 ГОДИНА ОТНОСНО ЗАЩИТАТА НА ФИЗИЧЕСКИТЕ ЛИЦА ВЪВ ВРЪЗКА С ОБРАБОТВАНЕТО НА ЛИЧНИ ДАННИ И ОТНОСНО СВОБОДНОТО ДВИЖЕНИЕ НА ТАКИВА ДАННИ И ЗА ОТМЯНА НА ДИРЕКТИВА 95/46/EО (ОБЩИЯ РЕГЛАМЕНТ ЗА ЗАЩИТА НА ДАННИТЕ)**

## **Данни относно администратора на лични данни**

Българската народна банка (БНБ) е администратор на лични данни съгласно Регламент (ЕС) 2016/679 на Европейския парламент и на Съвета от 27 април 2016 година относно защитата на физическите лица във връзка с обработването на лични данни и относно свободното движение на такива данни и за отмяна на Директива 95/46/EО (по-нататък Регламентът) и съгласно Закона за защита на личните данни (ЗЗЛД). В качеството си на администратор БНБ обработва лични данни за цели и на основания, съобразени с изискванията на Регламента и ЗЗЛД. Общите положения и принципи съгласно които БНБ обработва лични данни се съдържат в [Политика на Българската народна банка при обработване на лични данни](http://www.bnb.bg/bnbweb/groups/public/documents/bnb_download/au_persdataprotect_policy_bg.pdf), публично достъпна на интернет адреса на банката, раздел „за БНБ“, секция „Защита на личните данни“.

Координатите на администратора във връзка с обработването на лични данни са: Българска народна банка, гр. София, пл. „Княз Александър I“ № 1.

## **Цели на обработването. Правни основания**

Обработването на личните данни, предоставяни от кандидатите/участниците в настоящата обществена поръчка се извършва в изпълнение на задълженията на възложителя за прилагане на европейското и национално законодателства в областта на обществените поръчки. Изискването за предоставяне на лични данни в заявленията за участие и офертите, както по отношение на кандидатите/участниците и техните представители, така и по отношение на подизпълнителите, третите лица и техните представители, е в съответствие със задълженията на възложителя съгласно ЗОП и ППЗОП.

Във връзка с участието си в обществената поръчка кандидатът следва да предостави и данни относно наличието/липсата на влезли в сила присъди и конфликт на интереси (чл. 157 от ЗОП), както и данни относно наличието/липсата на свързаност с други участници в поръчката (чл. 101, ал. 11 от ЗОП).

Непредоставянето на горепосочената информация от конкретен кандидат/участник е основание за отстраняването му от по-нататъшно участие в обществената поръчка.

Когато възложителят може да получи по електронен път извлечение от съответния регистър (например съдебен регистър), участникът може да посочи къде може да бъде получена тази информация (т.е. наименованието на регистъра, интернет адрес, идентификационен номер на досието или документа и др.), така че възложителят да е в състояние да извлече тази информация.

Във връзка със сключването на договор за обществена поръчка участникът, избран за изпълнител следва да предостави и декларация по чл. 59, ал. 1, т. 3 от ЗМИП (декларация за действителен собственик).

## **Лица, обработващи лични данни в БНБ**

Достъп до личните данни на кандитатите/участниците имат определени по съответен ред служители на БНБ при изпълнение на задълженията им.

Българската народна банка не предоставя лични данни на кандидатите/участниците на трети лица, освен в случаите на обжалване по реда на ЗОП пред Комисията да защита на конкуренцията (КЗК) и Върховен административен съд (ВАС), при проверки от страна на Сметна палата, както и при други условия посочени в ЗОП.

## **Срок за съхраняване на личните данни**

Личните данни, предоставени в офертите на кандидатите/участниците по настоящата обществена поръчка, както и всички документи, свързани със сключването, изпълнението и отчитането на договора за обществена поръчка, съдържащи лични данни, са част от досието на обществената поръчка и ще се съхраняват за срок от 5 (пет) години от датата на приключване на изпълнението на договора за обществена поръчка или от датата на прекратяване на процедурата съгласно чл. 122, ал. 1 от ЗОП.

## **Права на субекта на данните**

Всяко физическо лице има право да изиска: достъп до личните си данни, коригиране или изтриването им, ограничаване на обработването, при спазване на изискванията, посочени в чл. 15, 16, 17 и 18 от Общия регламент за защита на данните както и право на преносимост, когато личните данни са предоставени в структуриран, широко използван и пригоден за машинно четене формат и се обработват по автоматизиран начин.

До БНБ могат да бъдат отправени искания във връзка с упражняването на посочените по-горе права до длъжностното лице по защита на личните данни на посочените по-долу координати.

Българската народна банка информира кандидатите/участниците за предприетите действия в изпълнение на отправеното искане в срок до 1 (един) месец от получаване на искането. При необходимост този срок може да бъде удължен с още два месеца. При непредприемане на действия по отправено искане БНБ информира кандидата/участника писмено.

Исканията във връзка с упражняването на тези права могат да бъдат изпращани на електронен адрес: [personaldata@bnbank.org](mailto:personaldata@bnbank.org) по пощата или да бъдат предоставяни лично в централната страда на БНБ, гр. София, пл. „Княз Александър I“ № 1.

## **Длъжностно лице по защита на личните данни**

Във връзка с обработването на лични данни физическото лице (субектът на данните) може да се обърне към БНБ чрез длъжностното лице по защита на личните данни – г-н Александър Тонев, на електронен адрес: [personaldata@bnbank.org](mailto:personaldata@bnbank.org) , или в писмен вид в деловодството на БНБ на пощенски адрес: 1000 София, пл. „Княз Александър І“ № 1.

## **Право на обжалване**

Право на всяко физическо лице е и да подаде жалба до надзорния орган – Комисията за защита на личните данни, на адрес: 1592 София, бул. „Проф. Цветан Лазаров“ № 2, електронна поща: [kzld@cpdp.bg](mailto:kzld@cpdp.bg), във връзка с обработването на лични данни, свързани с него.

1. Когато участникът в процедурата е чуждестранно физическо или юридическо лице или обединение на чуждестранни физически и/или юридически лица, документите се представят в превод на български език. [↑](#footnote-ref-1)
2. Извън плика с надпис „Предлагани ценови параметри“ не трябва да е посочена никаква информация относно цената. Участници, които по какъвто и да е начин са включили някъде в офертата си елементи, свързани с ценовото си предложение (или части от него), ще бъдат отстранени от участие в процедурата. [↑](#footnote-ref-2)